ปกติเป็นคนปจด. มาตรง ทุก 28 วัน มีพสพ.กับแฟน วันที่ 1/2/62 แล้ว ปจด.มา วันที่ 3/2/62จากนั้นประมาณ วันที่ 20/2/62 รู้สึกปวดท้องน้อยหน่วงๆ และมีอาการหน่วงท้องมาหลายวัน รุ้สึกเจ็บหลัง ปวดหลัง คัตนม เหมือนใกล้จะเป็น ปจด. รู้สึกท้องโตซึ่งกำหนดการ ปจด. รอบถัดไปคือ วันที่ 2/3/62 แต่ผ่านมา 2 วันแล้ว ปจด.ยังไม่มา ยังรู้สึกคัตเต้านมปวดหลัง ซื้อที่ตรวจครรภ์มาตรวจในวันที่ 3/3/62 ก็ขึ้นขีดเดียวไม่รู้ว่าอาการแบบนี้เกิดจากอะไรคะ รบกวนคุณด้วยค่ะ
สวัสดีค่ะ ปกติแล้วจะถือว่าประจำเดือนมาช้าเมื่อช้ากว่ารอบเดือนครั้งก่อนเกิน 35 วันค่ะ เนื่องจากเดือนกพ.มีแค่ 28 วัน ตอนนี้ถ้านับจากรอบประจำเดือนครั้งก่อน ก็สามารถรอได้อีกประมาณ 5 วัน จึงจะถือว่าประจำเดือนมาช้าจริงๆประจำเดือนไม่มาอาจมีสาเหตุมาจาก1.การตั้งครรภ์ แต่ถ้าหลังจากมีเพศสัมพันธ์กับแฟนครั้งสุดท้าย แล้วประจำเดือน็มาเป็นปกติไป 1 ครั้งแล้ว หลังจากนั้นไม่ได้มีอะไรกันอีก โอกาสตั้งครรภ์น้อยค่ะ2.ความผิดปกติของฮอร์โมน เช่น ต่อมไทรอยด์ทำงานผิดปกติ หรือฮอร์โมนเพศเองมีระดับที่เปลี่ยนแปลงไป3.ความเครียด4.เป็นโรคถุงน้ำมีรังไข่ มักมีอาการเป็นสิว ผิวมัน ขนดก และประจำเดือนไม่มาติดต่อกันหลายๆเดือนการปฏิบัติตัวเบื้องต้น ถ้าซื้อที่ตรวจการตั้งครรภ์มาแล้วให้ผลลบ สามารถรอจนรอบเดือนเกิน 35 วันนับจากครั้งก่อน ถ้ายังไม่มาอีก ควรซื้อที่ตรวจการตั้งครรภ์มาตรวจซ้ำหรือไปตรวจที่รพ.ค่ะสังเกตอาการ ถ้าปวดท้องน้อยมาก มีเลือดออกทางช่องคลอด ควรไปพบแพทย์ทันที อาการที่กล่าวมาข้างต้นอาจเป็นอาการของการใกล้จะมีประจำเดือนได้ แต่ไม่ได้เป็นอาการจำเพาะเจาะจงต่อการตั้งครรภ์ค่ะ